Tänaseks teemaks on maailma ajaloo keskseim muutus,
mil Jumala Püha Vaim kolis elama sellele planeedile.
Samal päeval tähistati Koguduse sünnipäeva.
Püha Vaim valatakse välja Peetrus ja Johannes Suurkohtu ees
Stefanos hukatakse Sünnib Antiookia kogudus
Jeruusalemma koosolek Nõidus kaotab oma väe
APOSTLITE TEOD
Sel korral on meil põnev teema - Püha Vaimu kolimise ning
Koguduse sünnipäev.
Kui Püha Vaim kolis siia maailma, kuigi Ta oli olnud siin ka varem.
Kui näiteks Taavet palvetas peale oma langemist:
"Ära võta minult ära oma Püha Vaimu!"
Jeesuse kohta öeldakse mitu korda Piiblis, et ta tegi tööd
Püha Vaimu väes ning oli täis Püha Vaimu.
Ristija Johannes oli täis Püha Vaimu.
Need olid Püha Vaimu külastused maa peale,
Ta tegutses taevast.
Püha Vaim on kõikjal viibiv, nagu on Jumal-Isa ja Jeesus.
Nelipüha päeval kolis Püha Vaim ametlikult taevast maa peale,
Tema aadress muutus, olles nüüd Jumala Kogudus maa peal.
Juutide pühade taustast natuke.
3 Moosese 23. peatükis räägitakse paasapühast, suurest lepituspäevast,
nädalate- ning lehtmajadepüha jne.
Kuid kolm neist pühadest olid sellised, mil kõik Iisraeli mehed
pidid minema pühadeks Jeruusalemma.
Kuid ega see praktikas alati nii ei sündinud,
mõned olid ju haiged või polnud võimelised reisima.
Kas vaid mehed läksid pühadeks Jeruusalemma,
või ka naised ja lapsed?
Seaduse alusel olid vaid mehed kutsutud, kuid teame Luuka evang,
et Joosep läks koos Maarja ja Jeesusega pühadeks Jeruusalemma.
5 Mo 16:16:"Kolm korda aastas ilmugu kõik su meesterahvad Issanda,
su Jumala palge ette paika, mille ta valib:
hapnemata leibade pühal, nädalatepühal ja lehtmajadepühal.
Aga Issanda ette ärgu ilmutagu tühje käsi, vaid igaüks anniga,
nagu ta jõud lubab, vastavalt Issanda, su Jumala õnnistusele,
mida ta sulle on andnud."
See oli Jumala käsk juutidele.
See käsk kohustas mehi, kuid ei jätnud naisi üldse välja.
Kuid mees oli perekonna pea, et mõeldi, et kui mehed tulid,
siis ka nende perekonnad.
Nädalatepüha algas 50 päeva peale paasapüha.
Vana Testamendi kreeka keeles on 50 "pentecostos",
siit on tulnud inglise keelde sõna "pentecost" - nelipüha.
50 päeva peale paasapüha on meilgi nelipüha päev.
Siis tuleb lehtmajade püha sügisel.
Need pühad liituvad maaharimisse, kuna paasapühadel korjati
esimene uudsevili.
Nelipühi pühal või nädalatepühal korjati aasta esimene saak
ning lehtmajade püha tähistas aasta viimast viljalõikust.
Mingil moel võime mõelda, et Püha Vaim tuli nelipühal,
mil oli viljalõikuse aeg.
Jumala viljapõllult nopiti 3000 inimest, kes said päästetud.
Nelipühal sai usklikuks palju rohkem inimesi.
Paasapüha ajal oli külm ning tormine ilm,
ka lehtmaja pühade sügisene ilm oli muutlik.
Kuid nelipüha päevaks oli ilm nii palju soojenenud,
et vihma ei sadanud.
Õues võis magada, kuna ilm oli soe.
Seetõttu tulid inimesed kergemini pühadeks Jeruusalemma.
Kuidagi tähtis on ka näha, et Püha Vaimu tulek nelipühipäeval oli
Jeesuse viimane päästet puudutav tegu, enne tema teist tulemist.
Mõtleme nende pühade peale, mis on meie kalendris:
jõulud, Suur Reede, ülestõusmispühad,
taevaminemispüha ja nelipüha.
Sageli laulame jõululauludes sellest, kuidas Jeesus sündis.
Sageli palvetavad kristlased, et Jumal, anna meile uus nelipühapäev.
Kuid me ei palu, et Jumal annaks meile uued jõulud või Suure Reede.
On tähtis mõista, et need tähtpäevad on iga-aastased meenutuse päevad,
kuid Jeesus maailma tulek, ristisurm ning üles tõusmine
ja taevasse minek ning Püha Vaimu maa peale tulek
on ühekordsed e täielikud sündmused.
Need ei kordu, mis sest, et inimesed peavad pidustusi igal aastal.
On hea näha nende sündmuste täielikkust,
kuna nendes sisaldub meie pääste.
Need sündmused on Jumala suured teod.
Loeme Ap teod 2:1-4:"Kui nelipühapäev kätte jõudis,
olid nad kõik koos ühes paigas.
Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas.
Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida."
Siin oli sündmuse kirjeldus.
Arv 120 Jeesuse jüngrit olid üheskoos,
kui juhtus selline ilming, mil tekkis tugev kohin.
Saksa k Piiblis öeldakse, et sündis "heftige sturm" e suur torm,
inglisekeelses Piiblis "mighty rushing wind" e tuulepööris.
See oli võimas kogemus, mis oli ka mujale kuulda.
Ka ümberkaudsed inimesed kuulsid seda häält, nagu Piibel jätkab s 6:
"Kui nüüd see hääl kostis, tuli kokku nende kogukond,"
Seda häält kuuldi terves linnas, mitte vaid ühes väikses toas.
"Ja nad nägid otsekui hargnevaid tulekeeli,
mis laskusid iga üksiku peale nende seas."
Siin on tähtis märgata, et siin ei öelda, et suur tuulepuhang,
vaid nagu tuulepuhang; ning mitte tulekeeled, vaid nagu tulekeeled.
See kirjeldab apostlite kogemust.
"Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida."
Sealsamas oli palju rahvast. Loeme edasi salmis 5:
"Jeruusalemmas oli aga elamas juute, vagasid mehi kõigi rahvaste keskelt,
kes on taeva all.
Kui nüüd see hääl kostis, tuli kokku nende kogukond,
ja kõiki valdas hämmastus, sest igaüks kuulis räägitavat oma murret.
Nad jahmusid ja panid imeks, öeldes: "Ennäe, eks need kõik,kes räägivad,
ole galilealased? Kuidas siis meist igaüks kuuleb oma sünnimaa murret?"
Siis Luukas, kes arstina oli täpne, loetleb üles 15 erinevat rahvust:
"Meie, partlased ja meedlased ja eelamlased ja
kes me elame Mesopotaamia-, Juuda- ja Kappadookiamaal,
Pontoses ja Aasias," jne.
Ehk Kaspia mere läänerahvad ning Judeast e Jeruusalemma piirkonnast,
kuid võis tähendada ka Süüria alasid,
ka kogu Palestiinat.
Kapadookia ja Pontus olid juba Aasia alad, ka Früügia ja Pamfüülia.
Siis tulid Egiptus Liibüa maades Küreene pool ehk Põhja-Aafrikast inimesed.
Ning siis ka roomlased.
Veidi hiljem tulid pilti ka kreeklased ning araablased.
Luukas rõhutab, et kui Püha Vaim valati välja,
siis Ta tuli universaalselt kõigi rahvaste peale isikulise Jumalana.
Kuigi kõik need inimesed olid juudid, kas siis sünnipäraselt
või juudiusku pöördunud e proselüüdid.
Kuid paganaid nendel juutide pidustustel polnud.
Juudid, kes tulid mujalt Rooma impeeriumi aladelt,
rääkisid kreeka keelt, mis oli üldiseks keeleks.
Need, kes tulid Roomast, rääkisid ladina keelt.
Paljud neist olid juutide aramea keele ära unustanud.
Siis olid veel Väike-Aasia keelemurded.
Need inimesed ei mõistnud kõik üksteise keeli,
kuid igaüks neist sai aru, millest räägiti, kuuldes oma murret.
See on väga põnev asi!
Mida tähendab keeltega rääkimine?
See polnud mingi juhuslik asi.
See oli kindlasti eriti võimas kogemus ning suur ind,
mida apostlid kogesid, kuid see polnud kontrollimatu asi.
Kui Peetrus rahvale kõneles, ütles ta, et mehed pole purjus,
kuna rahvas seda kahtlustas.
Nad tegutsesid väga teadlikult, nii et alkohol on välistatud.
Mis on selle ime puhul veel oluliseks tunnuseks?
Kas apostlid rääkisid kõiki neid keeli järjestikuselt,
vahetades keeli?
Või kas Püha Vaim tõlkis Peetruse kõne teistesse keeltesse,
nõnda, et kõik kuulsid seda oma murdes?
Kas tegemist oli keelte rääkimise imega või kuulmise imega?
Piibel ütleb, et igaüks kuulis omaenda keelemurret
ning Luukas kirjutab ka, et Jeesuse jüngrid rääkisid neis keeltes.
Nii et arvatavasti tomusid mõlemad imed ning see oli
üks kommunikatsiooni ime, mil kõik kuulsid oma keelt räägitavat.
See polnud päris sama keeltes rääkimine, millest Paulus
1 Kr 14:13-17 ütleb:"Seepärast, kes räägib keeli, palvetagu,
et ta võiks neid ka tõlgendada.
Kui ma keeli rääkides palvetan, siis palvetab mu vaim,
aga mu mõistus on viljatu.
Kuidas siis nüüd? Ma tahan palvetada vaimus,
aga tahan palvetada ka mõistusega,
tahan laulda vaimus, aga tahan laulda ka mõistusega.
Sest muidu, kui sa õnnistad vaimus,
kuidas saab kõrvalseisja öelda sinu tänupalve peale "Aamen",
kuna ta ju ei tea, mida sa ütled?
Sest sa võid küll tänada ilusasti, kuid teist see ei ehita."
Kui Paulus räägib Korintose kirjas keeltega rääkimisest,
siis seal polnud teadmise sõna.
Nelipühi päeva keeltega rääkimine oli teistsugune.
Kas võis olla nii, et Korintoses oli nii, et mõistsid vaid need,
kelledele oli sõnum mõeldud?
Jah, see võis nii olla küll.
Paulus ütleb, et väljastpoolt tulevad inimesed ei mõista seda.
"Ma tänan Jumalat, et ma räägin keeli rohkem kui teie kõik,
kuid koguduse keskel ma tahaksin rääkida pigem viis sõna oma
mõistusega, et ka teisi õpetada, kui kümme tuhat sõna keeltega."
Soomekeelne Piiblitõlge pole siin parim, algtekst ütleb, nagu
eestikeelses Piibliski,:"kui kümme tuhat sõna keeltega."
Korintlaste keeltega rääkimine polnud tingimata kontrollimatu.
Kas sinu meelest kontrolli kaotamine käib keeltega rääkimise juurde?
Minu kogemuse ja arvamuse kohaselt mitte. Keeltega rääkimine pigem
rahustab ja tasakaalustab inimese, kuigi tunded võivad ka tekkida.
Minu meelest ei kaotata keeltega rääkimisel kunagi kontrolli.
Tavaliselt, jah, mitte.
Normaalse või tavalise keeltega rääkimise puhul mitte.
See pole ekstaatiline rääkimine.
Püha Vaim on väe, armastuse ja mõistliku meele Vaim.
Mõistlik meel tähendab seda, et inimene suudab end kontrollida,
ta ei lähe ühelgi viisil lolliks, kuid ta võib olla innustunud.
Kui mõtlen Apostlite tegude keeltega rääkimisele,
siis keeltest aru saamine toimus nelipüha päeval,
kuid kui Peetrus oli Korneeliuse kodus või Efesoses,
rääkis ta keeltega, kuid seda ei mõistetud.
Piibel räägib, et keegi ei saanud sellest aru, ka mitte Korintoses.
Siin on vahe nelipühi päeva ja Korintose keeltega rääkimise vahel.
Korintoses palvetati keeltes, kuid nelipühi päeval kuulutati.
Korintoses ei saadud sellest aru, kuid nelipühi päeval seda mõisteti.
Inimesid kuulsid sõnumit omaenda keeles.
Korintoses oli keeltega rääkimine püsiv armuand, mis kordus.
See oli märk Püha Vaimu kohalolust.
Siin pole küsimus õigest või valest, vaid keeltega rääkimisel on
üks ülesanne tavakoguduses, kuid teine ülesanne nelipühi päeval.
Neid asju me avastame, kuid me ei pea neist eraldi õpetust tegema.
Püha Vaim teebki inimeste eludes ainukordseid ning loovaid asju.
Kui võtame selle juhtumi käsile, siis siit leiame uue asja
Püha Vaimu kohta, mida tasub teada.
1. Püha Vaim tuleb või lähtub taevast.
Nii, nagu Jeesus tuli taevast, ütles Ta, et saadab Püha Vaimu maa peale.
Siit järeldus, et Püha Vaim pole inimeste ühtsuse tunne
või innustunud olek.
Tegemist pole üliinimliku, vaid üleloomuliku olendiga,
kes lähtub Jumala juurest.
Siin räägitakse tulekeeltest, kohinast ning tuulest.
Kas need on vaid sümbolid? Miks räägitakse just tulekeeltest?
Usun, et tulekeeled kirjeldavad seda, et tulega puhastatakse
aganad ära. Tugev tuulekohin on seotud Vaimuga.
Vaim ja hingus või puhang tulenevad samadest sõnadest,
kreekakeelsest sõnast "pneuma" st vaim.
Peab tähele panema, et Piibel ütleb "justkui tulekeeled"
ning "otsekui tugev tuul ja kohin".
Need on sõnad, millega olukorda kirjeldatakse.
Kuid Püha Vaim pole tuleleek ega tuulekohin,
kuid need kaks sõna kirjeldavad Teda.
Tähtsaim on minu arvates see, et Püha Vaim tuleb sinna olukorda,
kus on inimesed, st nende juurde.
Siin olid inimesed, kes olid Jeesuse reetnud ja põgenenud.
Peetrus oli Jeesuse 3x reetnud ning täielikus kriisis.
Jüngrid olid segaduses.
Sellisesse olukorda tuli Püha Vaim, kes on armu vaim.
Mitte Apostlite tegude lõpus ei tulnud Püha Vaim,
justkui preemiaks heade aastate teenimistöö eest.
Püha Vaim andis oma Vaimu nende kriiside ja segaduse keskele.
Seepärast on Jumala arm väga tähtis.
Püha Vaim toob inimestesse Jumala ligiolu.
On oluline, et Iisraeli lapsi juhtis kõrbes samuti tulesammas.
Jumal rääkis Moosesele tulest põleva põõsa kaudu ning Mooses,
kogenud Jumala ligiolu ja pühadust, võttis sandaalid jalast.
Selliselt kirjeldavad tuul ja tuli Jumala ligiolu.
Püha Vaim on iga uskliku jaoks, mitte vaid mingi eliidi õigus.
Need 15 rahvust, keda siin loetletakse, kirjeldab seda.
Salm 3:"Ja nad kõik täideti Püha Vaimuga"
Kõik said Püha Vaimu kingituseks, seda ei pea välja teenima.
See ei kuulu vaid prohvetitele või vaimuliku töö tegijatele,
vaid kuulub lihtinimesele, kes usub Jumalat.
Püha Vaim kuulutab Jumala suuri tegusid, nagu need inimesed ütlesid:
"kuidas me kuuleme räägitavat meie endi keeles Jumala suuri asju?"
Püha Vaim paneb meid tegema selliseid asju,
mis on väljaspool meie loomulikke võimeid,
kõrgemal meie võimetest.
Apostlid tegid midagi, mida nad polnud iial varem teinud.
Nad kuulutasid evangeeliumi keeltes, mida nad polnud kunagi varem
inimlikult rääkinud.
Nad mõistsid, et see pole mingi üliinimlik tegu, vaid üleloomulik.
Teist võimalust polnud.
Paabeli torni ehitamise ajal segas Jumal inimeste keeled ära.
Nüüd nelipüha päeval toimus keelte ühtlustumine,
mis oli Paabeli torni ajal kaduma läinud.
See on oluline asi.
Püha Vaim näeb tervet maailma.
Seetõttu loetleb Luukas üles kõik 15 rahvust.
Püha Vaim pole ühe linnaga piiratud,
vaid puudutab tervet maailma.
Püha Vaim kirgastab meile Kristust, see on Tema oluline ülesanne.
Jeesus ütles, et kui Püha Vaim tuleb, siis Ta kirgastab mind.
Püha Vaim ei räägi iseendast, vaid suunab tähelepanu Jeesusele.
Usun, et see on väga oluline, kuna vaim tundub meile abstraktne,
ta pole ju inimene.
Kuid Jeesus sai inimeseks inimeste seas, nagu Paulus ütles.
Nõnda võib meil olla mõistuses pilt Jeesusest.
Kui Jeesuse peale vaatame, näeme me Jumal-Isa.
Jeesus ütles, et kes on näinud mind, on näinud Isa.
Püha Vaim kirgastab Jeesust ning me mõistame, et Jumal on Jeesuse
moodi ning Tema sarnane.
Sellepärast kirgastab Püha Vaim Jeesust ja mitte iseennast,
et me saaksime konkreetse meie tasemele vastava pildi sellest,
kuidas Jumal inimeses tegutseb.
APOSTLITE TEOD
Armas sõber!
TV7 tööd Eestis saab toetada helistades 900 1770 (10 eurot).
Info pangaülekannete kohta: www.tv7.ee
Aitäh Sinu panuse eest!
Tõlge: Lemme-Getter Bogatkin